કિરણ રિજિજૂએ પોતાના મિત્ર સાંચેની વાર્તા જણાવી, કહ્યું કે "બેંકોમાં કામ કરતા હોય તે લોકો બહુ સંતુષ્ટ હોય છે. જ્યારે હું સાતમા ધોરણમાં હતો ત્યારે મારા એક મિત્ર સાંચેએ મને કહ્યું કે તે નોકરી કરવા માગે છે. હવે એ ઉંમરમાં તે નોકરી તો નહોતો કરી શકે તેમ. બાદમાં તે કેશ કુલી મેસેન્જર તરીકે એસબીઆઈમાં કામ કરવા લાગ્યો. આની સાથે જ તેણે પોતાનો અભ્યાસ પણ ચાલુ રાખ્યો હતો. બાદમાં તેણે 12મું ધોરણ પાસ કર્યું અને ગ્રેજ્યુએટ પણ થયો. તે કેશ કુલી મેસેન્જરથી લઈને એજ બેંકમાં મેનેજરના પદ સુધી પહોંચ્યો. તે હંમેશા કહેતો હતો કે બેંકમાં કામ કરીને જે સંતુષ્ટતા મળે છે તે બીજે ક્યાંય ન મળી શકે."